છેલ્લા કેટલાયે સમયથી રાજ્યભરમાં આંગણવાડી માં કામ કરતાં કર્મચારી તથા આશા હેલ્થ વર્કરો પોતાની વિવિધ માંગણીઓ પૂરી ન થતાં, વિરોધ પ્રદર્શન કરી પોતાનો વિરોધ પ્રગટ કરી રહ્યાં છે. મંગળવારે ગાંધીનગર વિધાનસભા ખાતે ગુજરાતનું વર્ષ 2017-18નું બજેટ રજૂ થયું હતું, જેમાં આંગણવાડી તથા આશા વર્કરોને તેમની માંગણી સંતોષાવાની આશા હતી. વધુ કામના ભારણ હેઠળ દબાયેલા આંગણવાડી કર્મચારીઓને કામ સામે વેતન ઓછું મળે છે અને આ સમસ્યાનો કાયમી ઉકેલ મળતો નથી, એવો તેમનો આરોપ છે.